CELEX: C2005/281/10
Language: fi
Date: 2005-11-12 00:00:00
Title: Asia C-313/05: Wojewódzki Sąd Administracyjny w Warzawienin 22.6.2005 tekemällään päätöksellä esittämä ennakkoratkaisupyyntö asiassa Macieja Brzezińskiego vastaan Dyrektora Izby Celnej w Warszawie

12.11.2005   
            
            
               FI
            
            
               Euroopan unionin virallinen lehti
            
            
               C 281/5
            
         Wojewódzki Sąd Administracyjny w Warzawienin 22.6.2005 tekemällään päätöksellä esittämä ennakkoratkaisupyyntö asiassa Macieja Brzezińskiego vastaan Dyrektora Izby Celnej w Warszawie
   (Asia C-313/05)
   (2005/C 281/10)
   Oikeudenkäyntikieli: puola
   Wojewódzki Sąd Administracyjny w Warzawie on pyytänyt 22.6.2005 tekemällään päätöksellä, joka on saapunut yhteisöjen tuomioistuimeen 9.8.2005, Euroopan yhteisöjen tuomioistuimelta ennakkoratkaisua asiassa Macieja Brzezińskiego vastaan Dyrektora Izby Celnej w Warszawie seuraaviin kysymyksiin:
   
               1)
            
            
               Estääkö Euroopan yhteisöjen perustamissopimuksen 25 artikla, jonka mukaan tuonti- ja vientitullit tai vaikutukseltaan vastaavat maksut ovat kiellettyjä jäsenvaltioiden välillä, jäsenvaltiota soveltamasta valmisteverosta 23.1.2004 annetun lain (Dziennik Ustaw, Puolan tasavallan virallinen lehti, nro 29, s. 257, sellaisena kuin se on muutettuna) 80 §:ää, jonka mukaan valmistevero on kannettava henkilöajoneuvoista, joita ei ole kotimaassa rekisteröity tieliikennelain mukaisesti, kun valmisteverot kannetaan aina ajoneuvoa hankittaessa siitä riippumatta, missä se oli ennen kuin se ensimmäistä kertaa rekisteröitiin tässä jäsenvaltiossa?
            
         
               2)
            
            
               Sallitaanko Euroopan yhteisöjen perustamissopimuksen 90 artiklan ensimmäisellä virkkeellä, jonka mukaan jäsenvaltiot eivät määrää muiden jäsenvaltioiden tuotteille minkäänlaisia korkeampia välittömiä tai välillisiä sisäisiä maksuja, kuin ne välittömästi tai välillisesti määräävät samanlaisille kotimaisille tuotteille, se, että kyseinen jäsenvaltio kantaa muista jäsenvaltioista maahantuoduista käytetyistä ajoneuvoista valmisteveron, vaikka tällaista valmisteveroa ei kanneta luovutettaessa Puolassa jo rekisteröityjä käytettyjä ajoneuvoja, kun tämä valmistevero Puolan valmisteverosta annetun lain 80 §:n 1 momentin nimenomaisen sanamuodon mukaan kannetaan kaikista niistä ajoneuvoista, joita ei ole rekisteröity tässä valtiossa?
            
         
               3)
            
            
               Sallitaanko Euroopan yhteisöjen perustamissopimuksen 90 artiklan toisella virkkeellä, jonka mukaan jäsenvaltiot eivät määrää muiden jäsenvaltioiden tuotteille sellaisia sisäisiä maksuja, joilla välillisesti suojellaan muuta tuotantoa, se, että kyseinen jäsenvaltio kantaa valmisteveron sellaisen verokannan mukaan, joka vaihtelee ajoneuvon iän ja sylinteritilavuuden mukaan ja joka on julkaistu puolalaisessa täytäntöönpanoasetuksessa (valmisteverokannan alentamisesta 22.4.2004 annetun valtiovarainministeriön asetuksen 7 § — Dz. U. Nro 87, s. 825, sellaisena kuin se on muutettuna), kun kotimaassa myytävästä käytetystä ajoneuvosta ennen sen siellä tapahtuvaa ensimmäistä rekisteröintiä kannettava vero lasketaan samanlaisen kaavan mukaan ja kun tämä vero lopulta vaikuttaa kyseisen ajoneuvon hintaan sitä edelleen luovutettaessa?
            
         
               4)
            
            
               Estääkö Euroopan yhteisöjen perustamissopimuksen 28 artikla, jonka mukaan jäsenvaltioiden väliset tuonnin määrälliset rajoitukset ja kaikki vaikutukseltaan vastaavat toimenpiteet ovat kiellettyjä, kun sitä tarkastellaan yhdessä valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetun neuvoston direktiivin 92/12/ETY 3 artiklan 3 kohdan, jonka mukaan jäsenvaltiot saavat edelleen ottaa käyttöön tai pitää voimassa muihin kuin 3 artiklan 1 kohdassa mainittuihin tuotteisiin kohdistuvia veroja, jos nämä verot eivät aiheuta rajojen ylitykseen liittyviä muodollisuuksia jäsenvaltioiden välisessä kaupassa, kanssa, kyseistä jäsenvaltiota pitämästä voimassa valmisteverosta annetun Puolan lain 81 §:ää, jonka mukaan oikeussubjekteilla, jotka hankkivat yhteisöstä ajoneuvon, jota ei ole rekisteröity kyseisessä valtiossa tieliikennelain säännösten mukaisesti, on velvollisuus esittää ajoneuvon maahantuonnin jälkeen viiden päivän kuluessa yhteisönsisäisestä hankinnasta yksinkertaistettu ilmoitus toimivaltaiselle tulliviranomaiselle?